Ericu950/Stoicheia-meter-silver huggingface dataset:
οὔ τε γὰρ Νομᾶς διὰ δειλίαν κατέλυσε τὸ πολεμεῖν , ἀλλ ἐπὶ τῷ μὴ ἀδικεῖν , οὔ τε Λυκοῦργος εἰς ἀδικίαν κατεσκεύασε πολεμικούς , ἀλλ ὑπὲρ τοῦ μὴ ἀδικεῖσθαι .
τὰς οὖν ὑπερβολὰς ἀφαιροῦντες ἀμφότεροι καὶ τὰς ἐνδείας ἀναπληροῦντες τῶν ὑπαρχόντων περὶ τοὺς πολίτας , ἠναγκάζοντο μεγάλαις χρῆσθαι μεταβολαῖς .
καὶ μὴν τῆς τε διατάξεως καὶ τῆς διαιρέσεως τῶν πολιτευμάτων ὀχλικὴ μὲν ἀκράτως ἡ τὸν Νομᾶ καὶ θεραπευτικὴ τὸν πλήθους , ἐκ χρυσοχόων καὶ αὐλητῶν καὶ σκυτοτόμων συμμιγῆ τινα καὶ παμποίκιλον ἀποφαίνοντος δῆμον , αὐστηρὰ δὲ ἡ Λυκούργειος καὶ ἀριστοκρατική , τὰς μὲν βαναύσους ἀποκαθαίρουσα τέχνας εἰς οἰκετῶν καὶ μετοίκων χεῖρας αὐτοὺς δὲ τοὺς πολίτας εἰς τὴν ἀσπίδα καὶ τὸ δόρυ συνάγουσα , πολέμου χειροτέχνας καὶ θεράποντας Ἄρεως ὄντας , ἄλλο δὲ οὐδὲν εἰδότας οὐ δὲ μελετῶντας ἢ πείθεσθαι τοῖς ἄρχουσι καὶ κρατεῖν τῶν πολεμίων 0 1 2 .
οὐ δὲ γὰρ χρηματίζεσθαι τοῖς ἐλευθέροις ἐξῆν , ἵνα ἐλεύθεροι παντελῶς καὶ καθάπαξ ὦσιν , ἀλλ ἦν ἡ περὶ τὰ χρήματα κατασκευὴ δεδομένη δούλοις καὶ Εἵλωσιν , ὥσπερ ἡ περὶ τὸ δεῖπνον καὶ ὄψον διακονία 0 .
νομᾶς δὲ οὐδὲν διέκρινε τοιοῦτον , ἀλλὰ τὰς μὲν στρατιωτικὰς ἔπαυσε πλεονεξίας , τὸν δὲ ἄλλον οὐκ ἐκώλυσε χρηματισμόν , οὐ δὲ τὴν τοιαύτην κατεστόρεσεν ἀνωμαλίαν , ἀλλὰ καὶ πλούτῳ προϊέναι μέχρι παντὸς ἐφῆκε , καὶ πενίας πολλῆς ἀθροιζομένης καὶ ὑπορρεούσης εἰς τὴν πόλιν ἠμέλησε , δέον εὐθὺς ἐν ἀρχῇ , μηδέπω πολλῆς μη δὲ μεγάλης ἀνισότητος οὔσης , ἀλλ ἔτι τοῖς βίοις ὁμαλῶν καὶ παραπλησίων ὄντων , ἐνστῆναι πρὸς τὴν πλεονεξίαν , ὥσπερ Λυκοῦργος , καὶ φυλάξασθαι τὰς ἀπ αὐτῆς βλάβας , οὐ μικρὰς γενομένας , ἀλλὰ τῶν πλείστων καὶ μεγίστων κακῶν , ὅσα συνηνέχθη , σπέρμα καὶ ἀρχὴν παρασχούσας 0 .
ὁ δὲ τῆς γῆς ἀναδασμὸς οὔ τε τὸν Λυκοῦργον , ἐμοὶ δοκεῖν , ποιεῖ ψεκτὸν γενόμενος οὔ τε τὸν Νομᾶν μὴ γενόμενος , τῷ μὲν γὰρ ἕδραν καὶ κρηπῖδα τῆς πολιτείας ἡ ἰσότης αὕτη παρέσχε , τὸν δὲ προσφάτου τῆς κληρουχίας οὔσης οὐδὲν ἤπειγεν ἄλλον ἐμβαλεῖν ἀναδασμὸν οὐ δὲ κινεῖν τὴν πρώτην νέμησιν , ὡς εἰκός ἐστι , κατὰ χώραν μένουσαν .
τῆς δὲ περὶ τοὺς γάμους καὶ τὰς τεκνώσεις κοινωνίας τὸ ἀζηλότυπον ὀρθῶς καὶ πολιτικῶς ἐμποιοῦντες ἀμφότεροι τοῖς ἀνδράσιν οὐ κατὰ πᾶν εἰς τοῦτο συνηνέχθησαν , ἀλλ ὁ Ῥωμαῖος μὲν ἀνὴρ ἱκανῶς ἔχων παιδοτροφίας , ὑφ ἑτέρου δὲ πεισθεὶς δεομένου τέκνων , ἐξίστατο τῆς γυναικός , ἐκδόσθαι καὶ μετεκδόσθαι κύριος ὑπάρχων , ὁ δὲ Λάκων , οἴκοι τῆς γυναικὸς οὔσης παρ αὐτῷ καὶ τοῦ γάμου μένοντος ἐπὶ τῶν ἐξ ἀρχῆς δικαίων , μετεδίδου τῷ πείσαντι τῆς κοινωνίας εἰς τέκνωσιν .
πολλοὶ δέ , ὥσπερ εἴρηται , καὶ παρακαλοῦντες εἰσῆγον ἐξ ὧν ἂν ἐδόκουν μάλιστα παῖδας εὐειδεῖς καὶ ἀγαθοὺς γενέσθαι , τίς οὖν ἡ διάκρισις τῶν ἐθισμῶν 0 ;
ἢ ταῦτα μὲν ἰσχυρὰ καὶ ἄκρατος ἀπάθεια πρὸς γαμετὴν καὶ τὰ ταράττοντα καὶ κατακαίοντα ζηλοτυπίαις τοὺς πολλούς , ἐκεῖνα δὲ ὥσπερ αἰσχυνομένη ἀτυφία τίς , παρακάλυμμα τὴν ἐγγύην ἐφελκομένη καὶ τὸ δυσκαρτέρητον ἐξομολογουμένη τῆς κοινωνίας 0 1 2 ;
ἔτι δὲ μᾶλλον ἡ περὶ τὰς παρθένους φυλακὴ κατέσταλται τῷ Νομᾷ πρὸς τὸ θῆλυ καὶ κόσμιον ἡ δὲ τοῦ Λυκούργου παντάπασιν ἀναπεπταμένη καὶ ἄθηλυς οὖσα τοῖς ποιηταῖς λόγον παρέσχηκε .
φαινομηρίδας τε γὰρ αὐτὰς ἀποκαλοῦσιν , ὡς Ἴβυκος , καὶ ἀνδρομανεῖς λοιδοροῦσιν , ὡς Εὐριπίδης , λέγων 0 ·
αἳ σὺν νέοισιν ἐξερημοῦσιν δόμους γυμνοῖσι μηροῖς καὶ πέπλοις ἀνειμένοις .
τῷ γὰρ ὄντι τοῦ παρθενικοῦ χιτῶνος αἱ πτέρυγες οὐκ ἦσαν συνερραμμέναι κάτωθεν , ἀλλ ἀνεπτύσσοντο καὶ συνανεγύμνουν ὅλον ἐν τῷ βαδίζειν τὸν μηρόν .
καὶ σαφέστατα τὸ γινόμεοον εἴρηκε Σοφοκλῆς ἐν τούτοις ·
καὶ τὰν νέορτον , ἇς ἔτ ἄστολος χιτὼν θυραῖον ἀμφὶ μηρὸν πτύσσεται , Ἑρμιόναν 0 .
διὸ καὶ θρασύτεραι λέγονται γενέσθαι καὶ πρὸς αὐτοὺς πρῶτον ἀνδρώδεις τοὺς ἄνδρας , ἅτε δὴ τῶν μὲν οἴκων ἄρχουσαι κατὰ κράτος , ἐν δὲ τοῖς δημοσίοις πράγμασι καὶ γνώμης μεταλαμβάνουσαι καὶ παρρησίας περὶ τῶν μεγίστων , ὁ δὲ Νομᾶς ταῖς γαμεταῖς τὸ μὲν ἀξίωμα καὶ τὴν τιμὴν ἐτήρησε πρὸς τοὺς ἄνδρας , ἣν εἶχον ἀπὸ Ῥωμύλου θεραπευόμεναι διὰ τὴν ἁρπαγήν , αἰδῶ δὲ πολλὴν ἐπέστησεν αὐταῖς καὶ πολυπραγμοσύνην ἀφεῖλε καὶ νήφειν ἐδίδαξε καὶ σιωπᾶν εἴθισεν , οἴνου μὲν ἀπεχομένας τὸ πάμπαν , λόγῳ δὲ μη δὲ ὑπὲρ τῶν ἀναγκαίων ἀνδρὸς ἄνευ χρωμένας .
λέγεται γοῦν ποτε γυναικὸς εἰπούσης δίκην ἰδίαν ἐν ἀγορᾷ πέμψαι τὴν σύγκλητον εἰς θεοῦ , πυνθανομένην τίνος ἄρα τῇ πόλει σημεῖον εἴη τὸ γεγενημένον .
καὶ τῆς ἄλλης εὐπειθείας καὶ πρᾳότητος αὐτῶν μέγα τεκμήριον ἡ μνήμη τῶν χειρόνων 0 .
ὡς γὰρ παρ ἡμῖν οἱ ἱστορικοὶ γράφουσι τοὺς πρώτους ἢ φόνον ἐμφύλιον ἐργασαμένους ἢ πολεμήσαντας ἀδελφοῖς ἢ πατρὸς αὐτόχειρας ἢ μητρὸς γενομένους , οὕτω Ῥωμαῖοι μνημονεύουσιν ὅτι πρῶτος μὲν ἀπεπέμψατο γυναῖκα Σπόριος Καρβίλιος , μετὰ τὴν Ῥώμης κτίσιν ἔτεσι τριάκοντα καὶ διακοσίοις οὐδενὸς τοιούτου γεγονότος , πρώτη δὲ γυνὴ Πιναρίου Θαλαία τ οὔνομα διηνέχθη πρὸς ἑκυρὰν αὑτῆς Γεγανίαν Ταρκυνίου Σουπέρβου βασιλεύοντος , οὕτω καλῶς καὶ κοσμίως τεταγμένα τὰ τῶν γάμων ἦν ὑπὸ τοῦ νομοθέτου .
τῇ δὲ ἄλλῃ τῶν παρθένων ἀγωγῇ καὶ τὰ περὶ τὰς ἐκδόσεις ὁμολογεῖ , τοῦ μὲν Λυκούργου πεπείρους καὶ ὀργώσας νυμφεύοντος , ὅπως ἥ τε ὁμιλία , δεομένης ἤδη τῆς φύσεως , χάριτος ᾖ καὶ φιλίας ἀρχὴ μᾶλλον ἢ μίσους καὶ φόβου παρὰ φύσιν βιαζομένων καὶ τὰ σώματα ῥώμην ἔχῃ πρός τὸ τὰς κυήσεις ἀναφέρειν καὶ τὰς ὠδῖνας , ὡς ἐπ οὐδέν ἄλλο γαμουμένων ἢ τὸ τῆς τεκνώσεως ἔργον , τῶν δὲ Ῥωμαίων δωδεκαετεῖς καὶ νεωτέρας ἐκδιδόντων οὕτω γὰρ ἂν μάλιστα καὶ τὸ σῶμα καὶ τὸ ἦθος καθαρὸν καὶ ἄθικτον ἐπὶ τῷ γαμοῦντι γίνεσθαι 0 .
δῆλον οὖν ὅτι τὸ μὲν φυσικώτερον πρὸς τέκνωσιν , τὸ δὲ ἠθικώτερον πρός συμβίωσιν 0 1 .
ἀλλὰ μὴν ἐπιστασίαις τε παίδων καὶ συναγελασμοῖς καὶ παιδαγωγίαις καὶ κοινωνίαις , περί τε δεῖπνα καὶ γυμνάσια καὶ παιδιὰς αὐτῶν ἐμμελείαις καὶ διακοσμήσεσιν , οὐδέν τι τοῦ προστυχόντος νομοθέτου βελτίονα τὸν Νομᾶν ὁ Λυκοῦργος ἀποδείκνυσιν , ἐπὶ ταῖς τῶν πατέρων ποιησάμενον ἐπιθυμίαις ἢ χρείαις τὰς τῶν νέων ἀγωγάς , εἴ τε τις ἐργάτην γῆς βούλοιτο ποιεῖν τὸν υἱὸν εἴ τε ναυπηγὸν ἢ χαλκέα διδάσκειν ἢ αὐλητήν , ὥσπερ οὐ πρός ἓν τέλος ὀφείλοντας ἐξ ἀρχῆς ἄγεσθαι καὶ συνεπιστρέφεσθαι τοῖς ἤθεσιν , ἀλλ οἷον εἰς ναῦν ἐπιβάτας ἕτερον ἐξ ἑτέρας ἥκοντα χρείας καὶ προαιρέσεως ἐν τοῖς κινδύνοις μόνον φόβῳ τοῦ ἰδίου συνίστασθαι πρός τὸ κοινόν , ἄλλως δὲ τὸ καθ αὑτὸν σκοπεῖν ἕκαστον 0 1 2 .
καὶ τοῖς μὲν πολλοῖς οὐκ ἄξιον ἐγκαλεῖν νομοθέταις ἐλλείπουσιν ἢ δι ἄγνοιαν ἢ δι ἀσθένειαν ἀνδρὶ δὲ σοφῷ βασιλείαν παραλαβόντι δήμου νεωστὶ συνισταμένου καὶ πρός μηδὲν ἀντιτείνοντος , περὶ τί πρῶτον ἦν σπουδάσαι προσῆκον ἢ παίδων ἐκτροφὴν καὶ νέων ἄσκησιν , ὅπως μὴ διάφοροι μη δὲ ταραχώδεις γένοιντο τοῖς ἤθεσιν , ἀλλ εἰς ἕν τι κοινὸν ἀρετῆς ἴχνος εὐθὺς ἐξ ἀρχῆς πλαττόμενοι καὶ τυπούμενοι συμβαίνοιεν ἀλλήλοις 0 1 2 ;
ὃ δὴ πρός τε τὰ ἄλλα καὶ σωτηρίαν νόμων ὠφέλησε τὸν Λυκοῦργον .
μικρὸς γὰρ ἦν ὁ τῶν ὅρκων φόβος , εἰ μὴ διὰ τῆς παιδείας καὶ τῆς ἀγωγῆς οἷον ἀνέδευσε τοῖς ἤθεσι τῶν παίδων τοὺς νόμους , καὶ συνῳκείωσε τῇ τροφῇ τὸν ζῆλον τῆς πολιτείας , ὥστε πεντακοσίων ἐτῶν πλείω χρόνον τὰ κυριώτατα καὶ μέγιστα διαμεῖναι τῆς νομοθεσίας , ὥσπερ βαφῆς ἀκράτου καὶ ἰσχυρῶς καθαψαμένης 0 .
νομᾷ δὲ ὅπερ ἦν τέλος τῆς πολιτείας , ἐν εἰρήνῃ καὶ φιλίᾳ τὴν Ῥώμην ὑπάρχειν , εὐθὺς συνεξέλιπε ·
καὶ μετὰ τὴν τελευτὴν ἐκείνου τὸν ἀμφίθυρον οἶκον , ὃν κεκλεισμένον αὐτὸς συνεῖχεν , ὥσπερ ὄντως ἐν αὐτῷ τιθασεύων καθειργμένον τὸν πόλεμον , ἐξ ἀμφοτέρων ἀναπετάσαντες αἵματος καὶ νεκρῶν τὴν Ἰταλίαν ἐνέπλησαν ·
καὶ οὐ δὲ ὀλίγον χρόνον ἡ καλλίστη καὶ δικαιοτάτη κατάστασις ἔμεινεν , ἅτε δὴ καὶ τὸ συνδετικὸν ἐν αὑτῇ , τὴν παιδείαν , οὐκ ἔχουσα .
τί οὖν , φήσει τις , οὐκ ἐπὶ τὸ βέλτιον ἡ Ῥώμη προῆλθε τοῖς πολεμικοῖς ;
ἐρωτῶν ἐρώτημα μακρᾶς ἀποκρίσεως δεόμενον πρός ἀνθρώπους τὸ βέλτιον ἐν πλούτῳ καὶ τρυφῇ καὶ ἡγεμονίᾳ μᾶλλον ἢ σωτηρίᾳ καὶ πρᾳότητι καὶ τῇ μετὰ δικαιοσύνης αὐταρκείᾳ τιθεμένους , οὐ μὴν ἀλλὰ καὶ τοῦτο Λυκούργῳ που δόξει βοηθεῖν , τὸ Ῥωμαίους μὲν τὴν ἐπὶ Νομᾶ κατάστασιν ἐξαλλάξαντας ἐπιδοῦναι τοῖς πράγμασι τοσοῦτον , Λακεδαιμονίους δὲ ἅμα τῷ πρῶτον ἐκβῆναι τὴν Λυκούργου διάταξιν , ἐκ μεγίστων ταπεινοτάτους γενέσθαι καὶ τὴν τῶν Ἑλλήνων ἡγεμονίαν ἀποβαλόντας κινδυνεῦσαι περί ἀναστάσεως , ἐκεῖνο μέντοι τῷ Νομᾷ μέγα καὶ θεῖον ὡς ἀληθῶς ὑπάρχει , τὸ ξένῳ τε μεταπέμπτῳ γενέσθαι καὶ πάντα πειθοῖ μεταβαλεῖν , καὶ κρατῆσαι πόλεως οὔπω συμπεπνευκυίας , μή τε ὅπλων δεηθέντα μή τε βίας τινός , ὡς Λυκοῦργος ἐπὶ τὸν δῆμον ἦγε τοὺς ἀρίστους , ἀλλὰ σοφίᾳ καὶ δικαιοσύνῃ πάντας προσαγαγόμενον καὶ συναρμόσαντα 0 1 2 .
δίδυμος ὁ γραμματικὸς ἐν τῇ περὶ τῶν ἀξόνων τῶν Σόλωνος ἀντιγραφῇ πρὸς Ἀσκληπιάδην Φιλοκλέους τινὸς τέθεικε λέξιν , ἐν ᾗ τὸν Σόλωνα πατρὸς Εὐφορίωνος ἀποφαίνει παρὰ τὴν τῶν ἄλλων δόξαν , ὅσοι μέμνηνται Σόλωνος .
ἐξηκεστίδου γὰρ αὐτὸν ἅπαντες ὁμαλῶς γεγονέναι λέγουσιν , ἀνδρὸς οὐσίᾳ μέν , ὥς φασι , καὶ δυνάμει μέσου τῶν πολιτῶν , οἰκίας δὲ πρώτης κατὰ γένος 0 ·
ἦν γὰρ Κοδρίδης ἀνέκαθεν .
τὴν δὲ μητέρα τοῦ Σόλωνος Ἡρακλείδης ὁ Ποντικὸς ἱστορεῖ τῆς Πεισιστράτου μητρὸς ἀνεψιὰν γενέσθαι .
καὶ φιλία τὸ πρῶτον ἦν αὐτοῖς πολλὴ μὲν διὰ τὴν συγγένειαν , πολλὴ δὲ διὰ τὴν εὐφυΐαν καὶ ὥραν , ὡς ἔνιοί φασιν , ἐρωτικῶς τὸν Πεισίστρατον ἀσπαζομένου τοῦ Σόλωνος .
ὅθεν ὕστερον , ὡς ἔοικεν , εἰς διαφορὰν αὐτῶν ἐν τῇ πολιτείᾳ καταστάντων οὐδὲν ἤνεγκεν ἡ ἔχθρα σκληρὸν οὐ δ ἄγριον πάθος , ἀλλὰ παρέμεινεν ἐκεῖνα τὰ δίκαια ταῖς ψυχαῖς , καὶ παρεφύλαξε , τυφόμενα Δίου πυρὸς ἔτι ζῶσαν φλόγα , τὴν ἐρωτικὴν μνήμην καὶ χάριν .
ὅτι δὲ πρὸς τοὺς καλοὺς οὐκ ἦν ἐχυρὸς ὁ Σόλων οὐ δ Ἔρωτι θαρραλέος ἀνταναστῆναι πύκτης ὅπως ἐς χεῖρας , ἔκ τε τῶν ποιημάτων αὐτοῦ λαβεῖν ἔστι , καὶ νόμον ἔγραψε διαγορεύοντα δοῦλον μὴ ξηραλοιφεῖν μη δὲ παιδεραστεῖν , εἰς τὴν τῶν καλῶν μερίδα καὶ σεμνῶν ἐπιτηδευμάτων τιθέμενος τὸ πρᾶγμα , καὶ τρόπον τινὰ τοὺς ἀξίους προκαλούμενος ὧν τοὺς ἀναξίους ἀπήλαυνε .
λέγεται δὲ καὶ Πεισίστρατος ἐραστὴς Χάρμου γενέσθαι , καὶ τὸ ἄγαλμα τοῦ Ἔρωτος ἐν Ἀκαδημείᾳ καθιερῶσαι , ὅπου τὸ πῦρ ἀνάπτουσιν οἱ τὴν ἱερὰν λαμπάδα διαθέοντες .
ὁ δ οὖν Σόλων τὴν οὐσίαν τοῦ πατρὸς ἐλαττώσαντος εἰς φιλανθρωπίας τινάς , ὥς φησιν Ἕρμιππος , καὶ χάριτας , οὐκ ἂν ἀπορήσας τῶν βουλομένων ἐπαρκεῖν , αἰδούμενος δὲ λαμβάνειν παρ ἑτέρων ἐξ οἰκίας γεγονὼς εἰθισμένης ἑτέροις βοηθεῖν , ὥρμησε νέος ὢν ἔτι πρὸς ἐμπορίαν .
καίτοι φασὶν ἔνιοι πολυπειρίας ἕνεκα μᾶλλον καὶ ἱστορίας ἢ χρηματισμοῦ πλανηθῆναι τὸν Σόλωνα .
σοφίας μὲν γὰρ ἦν ὁμολογουμένως ἐραστής , ὅς γε καὶ πρεσβύτερος ὢν ἔλεγε γηράσκειν αἰεὶ πολλὰ διδασκόμενος ·
πλοῦτον δ οὐκ ἐθαύμαζεν , ἀλλὰ καί φησιν ὁμοίως πλουτεῖν ᾧ τε πολὺς ἄργυρός ἐστι καὶ χρυσὸς καὶ γῆς πυροφόρου πεδία ἵπποι θ ἡμίονοί τε , καὶ ᾧ μόνα ταῦτα πάρεστι , γαστρί τε καὶ πλευρῇ καὶ ποσὶν ἁβρὰ παθεῖν , παιδός τ ἠδὲ γυναικός , ἐπὴν καὶ ταῦτ ἀφίκηται , ἥβη , σὺν δ ὥρη γίνεται ἁρμοδία 0 .
ἀλλ ἑτέρωθι λέγει ·
χρήματα δ ἱμείρω μὲν ἔχειν , ἀδίκως δὲ πεπᾶσθαι οὐκ ἐθέλω ·
πάντως ὕστερον ἦλθε δίκη .
κωλύει δὲ οὐδὲν τὸν ἀγαθὸν καὶ πολιτικὸν ἄνδρα μή τε τῶν περιττῶν τὴν κτῆσιν ἐν σπουδῇ τίθεσθαι μή τε τῆς χρείας τῶν ἀναγκαίων καὶ ἱκανῶν καταφρονεῖν .
ἐν δὲ τοῖς τότε χρόνοις , καθ Ἡσίοδον , ἔργον οὐδὲν ἦν ὄνειδος , οὐ δὲ τέχνη διαφορὰν ἔφερεν , ἐμπορία δὲ καὶ δόξαν εἶχεν οἰκειουμένη τὰ βαρβαρικὰ καὶ προξενοῦσα φιλίας βασιλέων καὶ πραγμάτων ἐμπείρους ποιοῦσα πολλῶν .
ἔνιοι δὲ καὶ πόλεων οἰκισταὶ γεγόνασι μεγάλων , ὡς καὶ Μασσαλίας Πρῶτις ὑπὸ Κελτῶν τῶν περὶ τὸν Ῥοδανὸν ἀγαπηθείς 0 .
καὶ Θαλῆν δέ φασιν ἐμπορίᾳ χρήσασθαι καὶ Ἱπποκράτην τὸν μαθηματικόν , καὶ Πλάτωνι τῆς ἀποδημίας ἐφόδιον ἐλαίου τινὸς ἐν Αἰγύπτῳ διάθεσιν γενέσθαι .
τὸ δ οὖν εὐδάπανον τῷ Σόλωνι καὶ ὑγρὸν πρὸς τὴν δίαιταν , καὶ τὸ φορτικώτερον ἢ φιλοσοφώτερον ἐν τοῖς ποιήμασι διαλέγεσθαι περὶ τῶν ἡδονῶν , τὸν ἐμπορικὸν οἴονται βίον προστετρῖφθαι 0 ·
πολλοὺς γὰρ ἔχοντα κινδύνους καὶ μεγάλους ἀνταπαιτεῖν πάλιν εὐπαθείας τινὰς καὶ ἀπολαύσεις 0 .
ὅτι δ αὑτὸν ἐν τῇ τῶν πενήτων μερίδι μᾶλλον ἢ τῇ τῶν πλουσίων ἔταττε , δῆλόν ἐστιν ἐκ τούτων 0 ·
πολλοὶ γὰρ πλουτεῦσι κακοί , ἀγαθοὶ δὲ πένονται ·
ἀλλ ἡμεῖς αὐτοῖς οὐ διαμειψόμεθα τῆς ἀρετῆς τὸν πλοῦτον ·
ἐπεὶ τὸ μὲν ἔμπεδον αἰεί , χρήματα δ ἀνθρώπων ἄλλοτε ἄλλος ἔχει 0 .
τῇ δὲ ποιήσει κατ ἀρχὰς μὲν εἰς οὐδὲν ἄξιον σπουδῆς , ἀλλὰ παίζων ἔοικε προσχρήσασθαι καὶ παράγων ἑαυτὸν ἐν τῷ σχολάζειν 0 ·
ὕστερον δὲ καὶ γνώμας ἐνέτεινε φιλοσόφους καὶ τῶν πολιτικῶν πολλὰ συγκατέπλεκε τοῖς ποιήμασιν , οὐχ ἱστορίας ἕνεκεν καὶ μνήμης , ἀλλ ἀπολογισμούς τε τῶν πεπραγμένων ἔχοντα καὶ προτροπὰς ἐνιαχοῦ καὶ νουθεσίας καὶ ἐπιπλήξεις πρὸς τοὺς Ἀθηναίους .
ἔνιοι δέ φασιν ὅτι καὶ τοὺς νόμους ἐπεχείρησεν ἐντείνας εἰς ἔπος ἐξενεγκεῖν , καὶ διαμνημονεύουσι τὴν ἀρχὴν οὕτως ἔχουσαν ·
πρῶτα μὲν εὐχώμεσθα Διῒ Κρονίδῃ βασιλῆϊ θεσμοῖς τοῖσδε τύχην ἀγαθὴν καὶ κῦδος ὀπάσσαι .
φιλοσοφίας δὲ τοῦ ἠθικοῦ μάλιστα τὸ πολιτικόν , ὥσπερ οἱ πλεῖστοι τῶν σοφῶν , ἠγάπησεν 0 .
ἐν δὲ τοῖς φυσικοῖς ἁπλοῦς ἐστι λίαν καὶ ἀρχαῖος , ὡς δῆλον ἐκ τούτων 0 ·
ἐκ νεφέλης πέλεται χιόνος μένος ἠδὲ χαλάζης ·
βροντὴ δ ἐκ λαμπρᾶς γίνεται ἀστεροπῆς .
ἐξ ἀνέμων δὲ θάλασσα ταράσσεται ·
ἢν δέ τις αὐτὴν μὴ κινῇ , πάντων ἐστὶ δικαιοτάτη .
καὶ ὅλως ἔοικεν ἡ Θάλεω μόνου σοφία τότε περαιτέρω τῆς χρείας ἐξικέσθαι τῇ θεωρίᾳ ·
τοῖς δὲ ἄλλοις ἀπὸ τῆς πολιτικῆς ἀρετῆς τ οὔνομα τῆς σοφίας ὑπῆρξε .
γενέσθαι δὲ μετ ἀλλήλων ἔν τε Δελφοῖς ὁμοῦ λέγονται καὶ πάλιν ἐν Κορίνθῳ , Περιάνδρου σύλλογόν τινα κοινὸν αὐτῶν καὶ συμπόσιον κατασκευάσαντος .
ἔτι δὲ μᾶλλον εἰς ἀξίωμα καὶ δόξαν αὐτοὺς κατέστησεν ἡ τοῦ τρίποδος περίοδος καὶ διὰ πάντων ἀνακύκλησις καὶ ἀνθύπειξις μετ εὐμενείας φιλοτίμου γενομένη .
κῴων γάρ , ὥς φασι , καταγόντων σαγήνην , καὶ ξένων ἐκ Μιλήτου πριαμένων τὸν βόλον οὔπω φανερὸν ὄντα , χρυσοῦς ἐφάνη τρίπους ἑλκόμενος , ὃν λέγουσιν Ἑλένην πλέουσαν ἐκ Τροίας αὐτόθι καθεῖναι χρησμοῦ τινος ἀναμνησθεῖσαν παλαιοῦ .
γενομένης δὲ τοῖς ξένοις πρῶτον ἀντιλογίας πρὸς τοὺς ἁλιέας περὶ τοῦ τρίποδος , εἶτα τῶν πόλεων ἀναδεξαμένων τὴν διαφορὰν ἄχρι πολέμου προελθοῦσαν , ἀνεῖλεν ἀμφοτέροις ἡ Πυθία τῷ σοφωτάτῳ τὸν τρίποδα ἀποδοῦναι .
καὶ πρῶτον μὲν ἀπεστάλη πρὸς Θαλῆν εἰς Μίλητον , ἑκουσίως τῶν Κῴων ἑνὶ δωρουμένων ἐκείνῳ περὶ οὗ πρὸς ἅπαντας ὁμοῦ Μιλησίους ἐπολέμησαν .
θάλεω δὲ Βίαντα σοφώτερον ἀποφαίνοντος αὑτοῦ πρὸς ἐκεῖνον ἧκεν ·
ἀπ ἐκείνου δ αὖθις ἀπεστάλη πρὸς ἄλλον ὡς σοφώτερον 0 .
εἶτα περιϊὼν καὶ ἀναπεμπόμενος οὕτως ἐπὶ Θαλῆν τὸ δεύτερον ἀφίκετο , καὶ τέλος εἰς Θήβας ἐκ Μιλήτου κομισθεὶς τῷ Ἰσμηνίῳ Ἀπόλλωνι καθιερώθη .
θεόφραστος δέ φησι , πρῶτον μὲν εἰς Πριήνην Βίαντι τὸν τρίποδα πεμφθῆναι , δεύτερον δ εἰς Μίλητον Θαλῇ Βίαντος ἀποπέμψαντος ·
οὕτω δὲ διὰ πάντων πάλιν εἰς Βίαντα περιελθεῖν , τέλος δὲ εἰς Δελφοὺς ἀποσταλῆναι 0 .
ταῦτα μὲν οὖν ὑπὸ πλειόνων τεθρύληται , πλὴν ὅτι τὸ δῶρον ἀντὶ τοῦ τρίποδος οἱ μὲν φιάλην ὑπὸ Κροίσου πεμφθεῖσαν , οἱ δὲ ποτήριον Βαθυκλέους ἀπολιπόντος εἶναι λέγουσιν 0 1 .
ἰδίᾳ δ Ἀναχάρσεώς τε πρὸς Σόλωνα καὶ πάλιν Θάλεω συνουσίαν τινὰ καὶ λόγους ἀναγράφουσι τοιούτους 0 .
ἀνάχαρσιν μὲν εἰς Ἀθήνας φασὶν ἐπὶ τὴν Σόλωνος οἰκίαν ἐλθόντα κόπτειν , καὶ λέγειν ὡς ξένος ὢν ἀφῖκται φιλίαν ποιησόμενος καὶ ξενίαν πρὸς αὐτόν .
ἀποκριναμένου δὲ τοῦ Σόλωνος ὡς οἴκοι βέλτιόν ἐστι ποιεῖσθαι φιλίας , οὐκοῦν , φάναι τὸν Ἀνάχαρσιν , αὐτὸς ὢν οἴκοι σὺ ποίησαι φιλίαν καὶ ξενίαν πρὸς ἡμᾶς 0 .
οὕτω δὴ θαυμάσαντα τὴν ἀγχίνοιαν τοῦ ἀνδρὸς τὸν Σόλωνα δέξασθαι φιλοφρόνως , καὶ χρόνον τινὰ κατασχεῖν παρ αὑτῷ , ἤδη τὰ δημόσια πράττοντα καὶ συνταττόμενον τοὺς νόμους .
τὸν οὖν Ἀνάχαρσιν πυθόμενον καταγελᾶν τῆς πραγματείας τοῦ Σόλωνος , οἰομένου γράμμασιν ἐφέξειν τὰς ἀδικίας καὶ πλεονεξίας τῶν πολιτῶν , ἃ μηδὲν τῶν ἀραχνίων διαφέρειν , ἀλλ ὡς ἐκεῖνα τοὺς μὲν ἀσθενεῖς καὶ λεπτοὺς τῶν ἁλισκομένων καθέξειν , ὑπὸ δὲ τῶν δυνατῶν καὶ πλουσίων διαρραγήσεσθαι 0 .
τὸν δὲ Σόλωνα πρὸς ταῦτά φασιν εἰπεῖν ὅτι καὶ συνθήκας ἄνθρωποι φυλάττουσιν , ἃς οὐδετέρῳ λυσιτελές ἐστι παραβαίνειν τῶν θεμένων ·
καὶ τοὺς νόμους αὐτὸς οὕτως ἁρμόζεται τοῖς πολίταις ὥστε πᾶσι τοῦ παρανομεῖν βέλτιον ἐπιδεῖξαι τὸ δικαιοπραγεῖν .
ἀλλὰ ταῦτα μὲν ὡς Ἀνάχαρσις εἴκαζεν ἀπέβη μᾶλλον ἢ κατ ἐλπίδα τοῦ Σόλωνος 0 .
ἔφη δὲ κ ἀκεῖνο θαυμάζειν ὁ Ἀνάχαρσις ἐκκλησίᾳ παραγενόμενος , ὅτι λέγουσι μὲν οἱ σοφοὶ παρ Ἕλλησι , κρίνουσι δὲ οἱ ἀμαθεῖς .
πρὸς Θαλῆν δ εἰς Μίλητον ἐλθόντα τὸν Σόλωνα θαυμάζειν ὅτι γάμου καὶ παιδοποιΐας τὸ παράπαν ἠμέληκε .
καὶ τὸν Θαλῆν τότε μὲν σιωπῆσαι , διαλιπόντα δ ὀλίγας ἡμέρας ἄνδρα παρασκευάσαι ξένον , ἀρτίως ἥκειν φάσκοντα δεκαταῖον ἐξ Ἀθηνῶν .
πυθομένου δὲ τοῦ Σόλωνος εἰ δή τι καινὸν ἐν ταῖς Ἀθήναις , δεδιδαγμένον ἃ χρὴ λέγειν τὸν ἄνθρωπον , οὐδέν , εἰπεῖν , ἕτερον , εἰ μὴ νὴ Δία νεανίσκου τινὸς ἦν ἐκφορὰ καὶ πρ οὔπεμπεν ἡ πόλις 0 1 .
ἦν γὰρ υἱός , ὡς ἔφασαν , ἀνδρὸς ἐνδόξου καὶ πρωτεύοντος ἀρετῇ τῶν πολιτῶν ·
οὐ παρῆν δέ , ἀλλ ἀποδημεῖν ἔφασαν αὐτὸν ἤδη πολὺν χρόνον .
ὡς δυστυχὴς ἐκεῖνος , φάναι τὸν Σόλωνα 0 .
τίνα δὲ ὠνόμαζον αὐτόν ;
ἤκουσα , φάναι , τ οὔνομα , τὸν ἄνθρωπον , ἀλλ οὐ μνημονεύω ·
πλὴν ὅτι πολὺς λόγος ἦν αὐτοῦ σοφίας καὶ δικαιοσύνης 0 .
οὕτω δὴ καθ ἑκάστην ἀπόκρισιν τῷ φόβῳ προσαγόμενον τὸν Σόλωνα καὶ τέλος ἤδη συντεταραγμένον αὐτὸν ὑποβάλλειν τ οὔνομα τῷ ξένῳ , πυνθανόμενον μὴ Σόλωνος ὁ τεθνηκὼς υἱὸς ὠνομάζετο .
φήσαντος δὲ τοῦ ἀνθρώπου , τὸν μὲν ὁρμῆσαι παίειν τὴν κεφαλὴν καὶ τ ἆλλα ποιεῖν καὶ λέγειν ἃ συμβαίνει τοῖς περιπαθοῦσι , τὸν δὲ Θαλῆν ἐπιλαβόμενον αὐτοῦ καὶ γελάσαντα , ταῦτά τοι , φάναι , ὦ Σόλων , ἐμὲ γάμου καὶ παιδοποιΐας ἀφίστησιν , ἃ καὶ σὲ κατερείπει τὸν ἐρρωμενέστατον .
ἀλλὰ θάρρει τῶν λόγων ἕνεκα τούτων ·
οὐ γάρ εἰσιν ἀληθεῖς .
ταῦτα μὲν οὖν Ἕρμιππος ἱστορεῖν φησι Πάταικον , ὃς ἔφασκε τὴν Αἰσώπου ψυχὴν ἔχειν .
ἄτοπος δὲ καὶ ἀγεννὴς ὁ τῷ φόβῳ τῆς ἀποβολῆς τὴν κτῆσιν ὧν χρὴ προϊέμενος 0 ·
οὕτω γὰρ ἄν τις οὐ πλοῦτον , οὐ δόξαν , οὐ σοφίαν ἀγαπήσειε παραγενομένην , δεδιὼς στέρεσθαι .
καὶ γὰρ ἀρετήν , ἧς κτῆμα μεῖζον οὐδὲν οὐ δ ἥδιον , ἐξισταμένην ὑπὸ νόσων καὶ φαρμάκων ὁρῶμεν 0 1 ·
αὐτῷ τε Θαλῇ μὴ γήμαντι πλέον οὐδὲν εἰς ἀφοβίαν , εἰ μὴ καὶ φίλων κτῆσιν ἔφυγε καὶ οἰκείων καὶ πατρίδος .
ἀλλὰ καὶ παῖδα θετὸν ἔσχε ποιησάμενος αὐτὸς τὸν τῆς ἀδελφῆς , ὥς φασι , Κύβισθον .
ἐχούσης γάρ τι τῆς ψυχῆς ἀγαπητικὸν ἐν ἑαυτῇ καὶ πεφυκυίας , ὥσπερ αἰσθάνεσθαι καὶ διανοεῖσθαι καὶ μνημονεύειν , οὕτω καὶ φιλεῖν , ἐνδύεταί τι τούτῳ καὶ προσφύεται τῶν ἐκτὸς οἷς οἰκεῖον οὐδέν ἐστιν , καὶ καθάπερ οἶκον ἢ χώραν γνησίων ἔρημον διαδόχων , τὸ φιλόστοργον ἀλλότριοι καὶ νόθοι παῖδες ἢ θεράποντες εἰσοικισάμενοι καὶ καταλαβόντες ἅμα τῷ φιλεῖν τὸ φροντίζειν καὶ δεδιέναι περὶ αὐτῶν ἐνεποίησαν 0 .
ὥστ ἴδοις ἂν ἀνθρώπους στερροτέρα τῇ φύσει περὶ γάμου καὶ γενέσεως παίδων διαλεγομένους , εἶτα τοὺς αὐτοὺς ἐπὶ παισὶν οἰκοτρίβων ἢ θρέμμασι παλλακῶν νοσοῦσι καὶ θνήσκουσι παρατεινομένους πόθῳ καὶ φωνὰς ἀγεννεῖς ἀφιέντας .
ἔνιοι δὲ καὶ κυνῶν θανάτῳ καὶ ἵππων αἰσχρῶς καὶ ἀβιώτως ὑπὸ λύπης διετέθησαν .
ἀλλ ἕτεροί γε παῖδας ἀγαθοὺς ἀποβαλόντες οὐδὲν ἔπαθον δεινὸν οὐ δ ἐποίησαν αἰσχρόν , ἀλλὰ καὶ χρώμενοι τῷ λοιπῷ βίῳ κατὰ λόγον διετέλεσαν .
ἀσθένεια γάρ , οὐκ εὔνοια , λύπας ἀπεράντους ἐπάγεται καὶ φόβους ἀνθρώποις ἀνασκήτοις ὑπὸ λόγου πρὸς τύχην , οἷς οὐ δ ἀπόλαυσις ἐγγίνεται τοῦ ποθουμένου παρόντος , τοῦ μέλλοντος ὠδῖνας ἀεὶ καὶ τρόμους καὶ ἀγῶνας , εἰ στερήσονται , παρέχοντος αὐτοῖς .
δεῖ δὲ μή τε πενίᾳ πρὸς χρημάτων πεφράχθαι στέρησιν μή τε ἀφιλίᾳ πρὸς φίλων ἀποβολὴν μή τ ἀπαιδίᾳ πρὸς τέκνων θάνατον , ἀλλὰ τῷ λογισμῷ πρὸς πάντα 0 1 .
καὶ ταῦτα μέν , ὡς ἐν τῷ παρόντι , πλείονα τῶν ἱκανῶν 0 1 .
ἐπεὶ δὲ μακρόν τινα καὶ δυσχερῆ πόλεμον οἱ ἐν ἄστει περὶ τῆς Σαλαμινίων νήσου Μεγαρεῦσι πολεμοῦντες ἐξέκαμον , καὶ νόμον ἔθεντο μή τε γράψαι τινὰ μή τ εἰπεῖν αὖθις ὡς χρὴ τὴν πόλιν ἀντιποιεῖσθαι τῆς Σαλαμῖνος , ἢ θανάτῳ ζημιοῦσθαι , βαρέως φέρων τὴν ἀδοξίαν ὁ Σόλων , καὶ τῶν νέων ὁρῶν πολλοὺς δεομένους ἀρχῆς ἐπὶ τὸν πὸλεμον , αὐτοὺς δὲ μὴ θαρροῦντας ἄρξασθαι διὰ τὸν νόμον , ἐσκήψατο μὲν ἔκστασιν τῶν λογισμῶν , καὶ λόγος εἰς τὴν πόλιν ἐκ τῆς οἰκίας διεδόθη παρακινητικῶς ἔχειν αὐτόν , ἐλεγεῖα δὲ κρύφα συνθεὶς καὶ μελετήσας ὥστε λέγειν ἀπὸ στόματος , ἐξεπήδησεν εἰς τὴν ἀγορὰν ἄφνω πιλίδιον περιθέμενος .
ὄχλου δὲ πολλοῦ συνδραμόντος ἀναβὰς ἐπὶ τὸν τοῦ κήρυκος λίθον ἐν ᾠδῇ διεξῆλθε τὴν ἐλεγείαν , ἧς ἐστιν ἀρχή ·
αὐτὸς κῆρυξ ἦλθον ἀφ ἱμερτῆς Σαλαμῖνος , κόσμον ἐπέων ᾠδὴν ἀντ ἀγορῆς θέμενος .
τοῦτο τὸ ποίημα Σαλαμὶς ἐπιγέγραπται καὶ στίχων ἑκατόν ἐστι , χαριέντως πάνυ πεποιημένον .
τότε δὲ ᾀσθέντος αὐτοῦ καὶ τῶν φίλων τοῦ Σόλωνος ἀρξαμένων ἐπαινεῖν , μάλιστα δὲ τοῦ Πεισιστράτου τοῖς πολίταις ἐγκελευομένου καὶ παρορμῶντος πεισθῆναι τῷ λέγοντι , λύσαντες τὸν νόμον αὖθις ἥπτοντο τοῦ πολέμου , προστησάμενοι τὸν Σόλωνα .
τὰ μὲν οὖν δημώδη τῶν λεγομένων τοιαῦτ ἐστίν , ὅτι πλεύσας ἐπὶ Κωλιάδα μετὰ τοῦ Πεισιστράτου , καὶ καταλαβὼν αὐτόθι πάσας τὰς γυναῖκας τῇ Δήμητρι τὴν πάτριον θυσίαν ἐπιτελούσας , ἔπεμψεν ἄνδρα πιστὸν εἰς Σαλαμῖνα προσποιούμενον αὐτόμολον εἶναι , κελεύοντα τοὺς Μεγαρεῖς , εἰ βούλονται τῶν Ἀθηναίων τὰς πρώτας λαβεῖν γυναῖκας , ἐπὶ Κωλιάδα μετ αὐτοῦ πλεῖν τὴν ταχίστην .
ὡς δὲ πεισθέντες οἱ Μεγαρεῖς ἄνδρας ἐξέπεμψαν ἐν τῷ πλοίῳ καὶ κατεῖδεν ὁ Σόλων τὸ πλοῖον ἐλαυνόμενον ἀπὸ τῆς νήσου , τὰς μὲν γυναῖκας ἐκποδὼν ἀπελθεῖν ἐκέλευσε , τῶν δὲ νεωτέρων τοὺς μηδέπω γενειῶντας ἐνδύμασι καὶ μίτραις καὶ ὑποδήμασι τοῖς ἐκείνων σκευασαμένους καὶ λαβόντας ἐγχειρίδια κρυπτὰ παίζειν καὶ χορεύειν προσέταξε πρὸς τῇ θαλάσσῃ , μέχρις ἂν ἀποβῶσιν οἱ πολέμιοι καὶ γένηται τὸ πλοῖον ὑποχείριον .
οὕτω δὴ τούτων πραττομένων , ὑπαχθέντες οἱ Μεγαρεῖς τῇ ὄψει καὶ προσμίξαντες ἐγγύς , ἐξεπήδων ὡς ἐπὶ γυναῖκας , ἁμιλλώμενοι πρὸς ἀλλήλους , ὥστε μηδένα διαφυγεῖν , ἀλλὰ πάντας ἀπολέσθαι , καὶ τὴν νῆσον ἐπιπλεύσαντας εὐθὺς ἔχειν τοὺς Ἀθηναίους .
ἄλλοι δέ φασιν οὐ τοῦτον τὸν τρόπον γενέσθαι τὴν κατάληψιν , ἀλλὰ πρῶτον μὲν αὐτῷ τὸν ἐν Δελφοῖς θεὸν χρῆσαι ·
ἀρχηγοὺς χώρας θυσίαις ἥρωας ἐνοίκους ἵλασο , τοὺς κόλποις Ἀσωπιὰς ἀμφικαλύπτει , οἳ φθίμενοι δέρκονται ἐς ἠέλιον δύνοντα ·
τὸν δὲ Σόλωνα διαπλεύσαντα νυκτὸς εἰς τὴν νῆσον ἐντεμεῖν σφάγια Περιφήμῳ καὶ Κυχρεῖ τοῖς ἥρωσιν .
εἶτα παρὰ τῶν Ἀθηναίων ἐθελοντὰς λαβεῖν πεντακοσίους , δόγματος γενομένου τούτους , ἄν κατασχῶσι τὴν νῆσον , κυρίους εἶναι τοῦ πολιτεύματος .
ἀναχθέντα δὲ συχναῖς ἁλιάσιν ἅμα τριακοντόρου συμπαραπλεούσης ὑφορμίσασθαι τῇ Σαλαμῖνι κατὰ χηλήν τινα πρὸς τὴν Εὔβοιαν ἀποβλέπουσαν .
πυθομένους δὲ τοὺς ἐν Σαλαμῖνι Μεγαρεῖς ἔκ τινος φήμης οὐδὲν βέβαιον , αὐτοὺς μὲν εἰς τὰ ὅπλα θορυβουμένους βαδίζειν , ναῦν δ ἀποστεῖλαι κατασκεψομένην τῶν πολεμίων 0 ·
ἧς ἐγγὺς ἐλθούσης κρατῆσαι τὸν Σόλωνα καὶ καθεῖρξαι τοὺς Μεγαρεῖς 0 .
ἐμβιβάσαι δὲ τῶν Ἀθηναίων τοὺς κρατίστους κελεύσαντα πλεῖν ἐπὶ τὴν πόλιν , ὡς ἂν ἐνδέχηται μάλιστα κρύπτοντας ἑαυτούς ·
ἅμα δὲ τοὺς ἄλλους Ἀθηναιους ἀναλαβόντα πεζῇ συμφέρεσθαι τοῖς Μεγαρεῦσι ·
καὶ τῆς μάχης ἔτι συνεστώσης φθάσαι τοὺς ἀπὸ τῆς νεὼς καταλαβόντας τὴν πόλιν .
ἔοικε δὲ τῷ λόγῳ τούτῳ καὶ τὰ δρώμενα μαρτυρεῖν .
ναῦς γάρ τις Ἀττικὴ προσέπλει σιωπῇ τὸ πρῶτον , εἶτα κραυγῇ καὶ ἀλαλαγμῷ προσφερομένων εἷς ἀνήρ ἔνοπλος ἐξαλλόμενος μετὰ βοῆς ἔθει πρὸς ἄκρον τὸ Σκιράδιον ἐκ γῆς προσφερομένοις .
πλησίον δὲ τοῦ Ἐνυαλίου τὸ ἱερόν ἐστιν ἱδρυσαμένου Σόλωνος .
ἐνίκησε γὰρ τοὺς Μεγαρέας , καὶ ὅσοι μὴ διεφθάρησαν ἐν τῇ μάχῃ , πάντας ὑποσπόνδους ἀφῆκεν .
οὐ μὴν ἀλλὰ τῶν Μεγαρέων ἐπιμενόντων πολλὰ κακὰ καὶ δρῶντες ἐν τῷ πολέμῳ καὶ πάσχοντες , ἐποιήσαντο Λακεδαιμονίους διαλλακτὰς καὶ δικαστάς .
οἱ μὲν οὖν πολλοὶ τῷ Σόλωνι συναγωνίσασθαι λέγουσι τὴν Ὁμήρου δόξαν ·
ἐμβαλόντα γὰρ αὐτὸν ἔπος εἰς νεῶν κατάλογον ἐπὶ τῆς δίκης ἀναγνῶναι ·
Αἴας δ ἐκ Σαλαμῖνος ἄγεν δυοκαίδεκα νῆας , στῆσε δ ἄγων ἵν Ἀθηναίων ἵσταντο φάλαγγες .
αὐτοὶ δ Ἀθηναῖοι ταῦτα μὲν οἴονται φλυαρίαν εἶναι , τὸν δὲ Σόλωνά φασιν ἀποδεῖξαι τοῖς δικασταῖς ὅτι Φιλαῖος καὶ Εὐρυσάκης , Αἴαντος υἱοί , Ἀθήνησι πολιτείας μεταλαβόντες παρέδοσαν τὴν νῆσον αὐτοῖς , καὶ κατῴκησαν ὁ μὲν ἐν Βραυρῶνι τῆς Ἀττικῆς , ὁ δὲ ἐν Μελίτῃ 0 ·
καὶ δῆμον ἐπώνυμον Φιλαίου τῶν Φιλαϊδῶν ἔχουσιν , ὅθεν ἦν Πεισίστρατος .
ἔτι δὲ μᾶλλον ἐξελέγξαι τοὺς Μεγαρέας βουλόμενον ἰσχυρίσασθαι περὶ τῶν νεκρῶν ὡς οὐχ ὃν τρόπον ἐκεῖνοι θάπτουσι κεκηδευμένων , ἀλλ ὃν αὐτοί 0 .
θάπτουσι δὲ Μεγαπεῖς πρὸς ἕω τοὺς νεκροὺς στρέφοντες , Ἀθηναῖοι δὲ πρὸς ἑσπέραν 0 .
ἡρέας δὲ ὁ Μεγαρεὺς ἐνιστάμενος λέγει καὶ Μεγαρεῖς πρὸς ἑσπέραν τετραμμένα τὰ σώματα τῶν νεκρῶν τιθέναι ·
καὶ μεῖζον ἔτι τούτου , μίαν ἕκαστον Ἀθηναίων ἔχειν θήκην , Μεγαρέων δὲ καὶ τρεῖς καὶ τέσσαρας ἐν μιᾷ κεῖσθαι 0 .
τῷ μέντοι Σόλωνι καὶ Πυθικούς τινας βοηθῆσαι λέγουσι χρησμούς , ἐν οἷς ὁ θεὸς Ἰαονίαν τὴν Σαλαμῖνα προσηγόρευσε .
ταύτην τὴν δίκην ἐδίκασαν Σπαρτιατῶν πέντε ἄνδρες , Κριτολαΐδας , Ἀμομφάρετος , Ὑψηχίδας , Ἀναξίλας , Κλεομένης .
ἤδη μὲν οὖν καὶ ἀπὸ τούτων ἔνδοξος ἦν ὁ Σόλων καὶ μέγας .
ἐθαυμάσθη δὲ καὶ διεβοήθη μᾶλλον ἐν τοῖς Ἕλλησιν εἰπὼν ὑπὲρ τοῦ ἱεροῦ τοῦ ἐν Δελφοῖς , ὡς χρὴ βοηθεῖν καὶ μὴ περιορᾶν Κιρραίους ὑβρίζοντας εἰς τὸ μαντεῖον , ἀλλὰ προσαμύνειν ὑπὲρ τοῦ θεοῦ Δελφοῖς .
πεισθέντες γὰρ ὑπ ἐκείνου πρὸς τὸν πόλεμον ὥρμησαν οἱ Ἀμφικτύονες , ὡς ἄλλοι τε μαρτυροῦσι καὶ Ἀριστοτέλης ἐν τῇ τῶν Πυθιονικῶν ἀναγραφῇ Σόλωνι τὴν γνώμην ἀνατιθείς .
οὐ μέντοι στρατηγὸς ἐπὶ τοῦτον ἀπεδείχθη τὸν πόλεμον , ὡς λέγειν φησὶν Ἕρμιππος Εὐάνθη τὸν Σάμιον ·
οὔ τε γὰρ Αἰσχίνης ὁ ῥήτωρ τοῦτ εἴρηκεν , ἔν τε τοῖς Δελφῶν ὑπομνήμασιν Ἀλκμαίων , οὐ Σόλων , Ἀθηναίων στρατηγὸς ἀναγέγραπται .